James Tavernier

James Henry Tavernier (født 31. oktober 1991) er en engelsk fotballspiller som spiller for den skotske klubben Rangers FC.

Karriere 
Tavernier ble en del av Leeds Uniteds ungdomssystem i en alder av ni, og spilte for Leeds i seks sesonger før han flyttet til Newcastle United. Han debuterte på reservelaget i 2008, og 22. september 2009 debuterte han for førstelaget i en ligacupkamp mot Peterborough United.

Hans første kamp fra start for Newcastle kom i en annen ligacupkamp, 25. august 2010, mot Accrington Stanley, som Newcastle vant 3–2.

7. januar 2011 ble Tavernier lånt ut til Gateshead i Conference National på et korttidslån, sammen med lagkamerat Jóan Símun Edmundsson. Dagen etter debuterte Tavernier for Gateshead, i 2–2-kampen mot Kidderminster Harriers. 8. februar ble Taverniers låneopphold i Gateshead forlenget frem til 9. april. Etter en rekke imponerende kamper i Gateshead-drakten, sa Gatesheads manager, Ian Bogie, at han var sikker på at Tavernier hadde en stor fotballfremtid foran seg. Selv om låneavtalen egentlig strakk seg til 9. april, ble Tavernier tilbakekalt av Newcastle 24. mars på grunn av suspensjons- og skadeproblemer i forsvar.

28. juni 2014 signerte Tavernier for Wigan Athletic.

Referanser

Eksterne lenker 
 

Engelske fotballspillere
Fotballspillere for Newcastle United FC
Fotballspillere for Gateshead FC
Fotballspillere for Carlisle United FC
Fotballspillere for Sheffield Wednesday FC
Fotballspillere for Milton Keynes Dons FC
Fotballspillere for Shrewsbury Town FC
Fotballspillere for Rotherham United FC
Fotballspillere for Wigan Athletic FC
Fotballspillere for Bristol City FC
Fotballspillere for Rangers FC
Personer fra Bradford
Fødsler i 1991